বাংলাদেশের সাংবাদিক বা গুণীজনরা অবশ্য ইমরান খানের অন্যান্য বিষয় নিয়ে ব্যস্ত। তিনি ক্ষমতায় বসেই কী কী কৃচ্ছ্র সাধন করলেন, কী কী যুগান্তকারী পদক্ষেপ নিলেন সেসব উল্লেখে অনীহা থাকলেও ইমরান খানের সুযোগসন্ধানী দ্বিতীয় স্ত্রী তার সাবেক স্বামী সম্পর্কে কী কী মন্তব্য করেছেন- সেসব প্রকাশে আমাদের মিডিয়ার আগ্রহে কোনো কমতি দেখা যায়নি। এ দেশের প্রথম শ্রেণীর একটি পত্রিকাকে দেখে মনে হয়েছিল, এটি যেন ইমরানের দ্বিতীয় স্ত্রীর মুখপত্র বনে গেছে।